RATCH เซ็นกู้เงินกว่า 7 พันลบ. ลุยโครงการโรงไฟฟ้าพลังความร้อนในอินโดฯ คาด COD ภายในปี 64
RATCH เซ็นกู้เงินกว่า 7 พันลบ. ลุยโครงการโรงไฟฟ้าพลังความร้อนในอินโดฯ คาด COD ภายในปี 64
21 มี.ค. 2562

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH เปิดเผยว่า บริษัท PT Medco Ratch Power Riau (บริษัทร่วมทุนทางอ้อมที่บริษัทฯถือหุ้นในสัดส่วน 49% ผ่านบริษัท อาร์เอช อินเตอร์เนชั่นแนล (สิงคโปร์) คอร์ปอเรชั่น จำกัด) ได้ลงนามในสัญญาเงินกู้และสัญญาทางการเงินอื่นๆ ที่เกี่ยวข้องกับสถาบันการเงิน 4 แห่ง
ได้แก่ 1. Asian Development Bank, 2. International Finance Corporation, 3. MUFG Bank และ 4. Sumitomo Mitsui Banking Corporation โดยมีวงเงินกู้รวมทั้งสิ้น 222 ล้านเหรียญสรอ. หรือราว 7.04 พันล้านบาท ระยะเวลา 20 ปี เพื่อนำไปใช้ในการก่อสร้างและพัฒนาโครงการโรงไฟฟ้าพลังความร้อนร่วม Riau ขนาดกำลังการผลิต 275 เมกะวัตต์ ในสาธารณรัฐอินโดนีเซีย คาดว่าจะเดินเครื่องเชิงพาณิชย์ในปี 2564